Protiprávne konanie

Protiprávne konanie alebo delikt je prejav vôle, ktorým subjekt porušuje príkazy alebo zákazy (právnu povinnosť) ustanovené právnou normou alebo vyplývajúce zo záväzku, a s ktorým sa spájajú právne následky (napr. uloženie trestu, náhrada škody, zánik práva, atď.).

Predpokladom protiprávneho konania sú spôsobilosť na protiprávne konanie, tzv. deliktuálna spôsobilosť a zavinenie.

Protiprávne konanie sa delí na:
Verejnoprávne delikty, pri ktorých vzniká zodpovednostný vzťah medzi štátom a porušiteľom právnej povinnosti, delikventom, kde tento delikvent je povinný znášať právnu zodpovednosť za vlastné zavinené protiprávne konanie;
trestné činy - pre spoločnosť nebezpečný čin, ktorého znaky sú uvedené v Trestnom zákone; sankciu (trest) ukladá súd
správne delikty - menej závažné spoločensky nebezpečné konanie uvedené v zákone, ktoré nanapĺňa stupeň spoločenskej nebezpečnosti trestného činu; sankcie ukladajú orgány štátnej správy; správnymi deliktami sú napr. priestupky
disciplinárne delikty - porušenie právnych povinností vnútornej disciplíny (interných noriem, štatútov, smerníc, organizačných poriadkov a i.); disciplinárne sankcie ukladá delikventovi zodpovedný nadriadený pracovník;
Súkromnoprávne (civilné) delikty predstavujú protiprávne úkony najmä v oblasti občianskeho práva, obchodného práva, pracovného práva, ktoré majú za následok majetkovú zodpovednosť (napr. náhrada spôsobenej škody). Zodpovednostný vzťah vzniká medzi delikventom a poškodeným;
Zmiešané delikty

Kategória:Právo